ולדי ירמישין

ולדי ירמישין (נולד ב־26 באפריל 1984) הוא כדורסלן עבר ישראלי, ספורטתרפיסט ומאמן כדורסל. שיחק בעמדת הפורוורד בליגת העל בכדורסל ובליגה הלאומית. ייצג את ישראל כשחקן בנבחרת הנוער, נבחרת העתודה, הנבחרת האולימפית וכן בנבחרת ישראל בכדורסל 3x3. לאחר פרישתו ממשחק פעיל עוסק בטיפול ושיקום ספורטאים מקצועיים, ומשמש כספורטתרפיסט בנבחרות ישראל הצעירות.

 ביוגרפיה 
ירמישין נולד בבלארוס ועלה לישראל בגיל 11. בצעירותו הצטיין הן בכדורסל והן בקפיצה לגובה, אך בחר להתמקד בכדורסל. הוא שיחק במשך שמונה עונות בליגת העל, בקבוצות מכבי חיפה, עירוני קריית אתא,בה הצטיין עם ממוצעים של מעל 10 נקודות בליגת העל. הראה יכולת אישית נהדרת והיה מהישראלים הטובים בליגה, אבל לא מנע ירידה צפויה מראש. קנה את מעמדו כשחקן לגיטימי.
בין היתר שיחק ב-הפועל גליל עליון, אליצור אשקלון ועירוני נהריה.
במהלך הקריירה שיחק גם בליגה הלאומית והיה שחקן בולט. ירמישין שיחק במהלך הקריירה ברוב נבחרות ישראל הצעירות.

 קריירת משחק 
ירמישין נולד וגדל בחיפה, והחל לשחק כדורסל במסגרת מחלקת הנוער של מכבי חיפה. בעונת 2001/2002 החל לשחק בקבוצה הבוגרת, ובמהלך הקריירה שיחק במשך שמונה עונות בליגת העל בכדורסל, במדי מכבי חיפה, עירוני קריית אתא, עירוני נהריה ואליצור אשקלון.
ירמישין שיחק במשך 5 עונות בליגה הלאומית בין השנים 2006–2013 (2008-2010 בליגת העל), במדי הקבוצות:
 הפועל "דרורים" לב השרון
 הפועל מגידו
 מכבי רמת-גן
כמו כן שיחק במספר קבוצות בליגה הארצית, והבולטות בהן מכבי מעלה אדומים, מכבי שהם וקבוצות נוספות.

+ סיכום קריירה של ולדי ירמישין מסגרת  הופעות (GP)  ממוצע דקות  PPG  RPG  APG  סה"כ נקודות ליגה לאומית (רגילה + פלייאופים)  93  21  10.0  5.6  1.0  930 ליגת העל (רגילה + פלייאוף + גביע המדינה)  101  17  5.0  3.0  1.0  505 נבחרות ישראל (נוער + עתודה)  26  15  6.9  4.2  0.3  165

 הישגים כשחקן 
 2001 – מקום ראשון ליגת העל לבתי ספר תיכוניים עם תיכון ליאו באק חיפה
 2002 – מקום שני ליגת העל לבתי ספר תיכוניים עם ליאו באק חיפה
 2004 – מדליית כסף עם נבחרת ישראל עד גיל 20 באליפות אירופה

 קריירה במדים הלאומיים 
 קריירה בינלאומית 
בשנת 2002 שיחק בנבחרת הנוער של ישראל. בשנת 2004 היה מהשחקנים הבולטים בנבחרת העתודה של ישראל, שזכתה במדליית כסף באליפות אירופה. בשנת 2005 השתתף באליפות העולם לנבחרות עתודה, ובשנת 2007 ייצג את ישראל במשחקי אוניברסיאדת בנגקוק 2007 שנערכו בתאילנד.
בשנת 2012 ייצג ירמישין את נבחרת ישראל בכדורסל 3x3 לסטודנטים באליפות העולם הראשונה שנערכה בעיר קראגויבאץ, סרביה, בחסות FISU – התאחדות הספורט הבינלאומית של הסטודנטים. בשנת 2015 ייצג ירמישין את נבחרת ישראל בכדורסל 3x3 במשחקים האירופיים בבאקו, אזרבייג'ן. ישראל הודחה בשמינית הגמר לאחר הפסד 14–19 לנבחרת אזרבייג'ן.

ירמישין רשם סך הכול 26 הופעות בינלאומיות רשמיות במדי נבחרות ישראל הצעירות (נוער, עתודה ונבחרת עד גיל 21), במסגרת אליפויות אירופה ואליפות העולם לנבחרות צעירות.

במהלך טורנירים אלה העמיד ממוצעים של:
 6.9 נקודות למשחק
 4.2 ריבאונדים

 קריירה לאחר הפרישה 
לאחר פרישתו ממשחק פעיל הוכשר כספורטתרפיסט מוסמך. מאז שנת 2016 הוא מלווה את נבחרות ישראל הצעירות – U14, U16 ו-U18 – כאיש צוות שיקומי, ומסייע בשיקום פציעות ספורט בקרב שחקנים צעירים.

משנת 2014 ירמישין משמש כמאמן בחוג "כדורסל באהבה" – מיזם חינוכי-חברתי לקידום ערכים באמצעות הכדורסל. לאורך השנים העביר מאות אימונים ופעילויות להנחלת מנהיגות, עבודת צוות והנאה מספורט.
בשנת 2019 יצא בעקבות אשתו אב ירמישין לשליחות דיפלומטית בסין ורוסיה יחד עם משפחתו, ושב לישראל בקיץ 2024.

מ2025, ירמישין שימש כספורטתרפיסט של קבוצת מ.כ. עוטף דרום ונבחרת ישראל עד גיל 18, ומאמן את קבוצת הנשים של בני יהודה תל אביב כדורסל באהבה בליגה הארצית.
בקיץ 2025 שימש ירמישין כספורטתרפיסט של נבחרת ישראל עד גיל 19 באליפות העולם שנערכה בשווייץ, וכן של נבחרת הנוער עד גיל 18 באליפות אירופה בסרביה. בעונת 2025–2026 מונה לספורטתרפיסט הראשי של מכבי עירוני רמת גן, תפקיד הכולל אחריות על שיקום שחקני הקבוצה הבוגרת ועל המערך השיקומי במחלקת הנוער ובקבוצות הבת של המועדון.

השכלה
ולדי ירמישין הוא בוגר תואר ראשון במנהל עסקים עם התמחות בניהול ספורט ובריאות ממכללת רופין. לאחר מכן השלים תואר שני בממשל ומדיניות ציבורית מההאוניברסיטה הפתוחה, בו רכש ידע מעמיק בניהול מערכות ציבוריות וקבלת החלטות. בנוסף, הוא ספורטתרפיסט מוסמך עם הכשרה מקצועית בשיקום ספורטאים, וכן מאמן כדורסל מוסמך, בעל ניסיון רב בהדרכת קבוצות בגילאים שונים במסגרת תחרויות ופרויקטים חינוכיים.

 חיים אישיים 
משנת 2017 נשוי לאב ירמישין ואב לשני ילדים – מיכאל וירדן.

 קישורים חיצוניים 






 ירמישין שב לרמת גן 14 באוגוסט 2025 – מקור חדשותי

קטגוריה:כדורסלנים ישראלים
קטגוריה:ספורטאים ישראלים
קטגוריה:ישראלים שנולדו ב-1984